PRIN ออกขายหุ้นกู้มูลค่า 500 ลบ.อายุ 3 ปี ชูดอกเบี้ย 5.15% ขาย 12-14 ก.ค.
PRIN เสนอขายหุ้นกู้มูลค่า 500 ลบ.อายุ 3 ปี ชูดอกเบี้ย. 5.15% ขาย 12.14 ก.ค.59 หวังชำระคืนหนี้เงินกู้-เป็นเงินทุนหมุนเวียนของบริษัท
5 ก.ค. 2559

บริษัท ปริญสิริ จำกัด (มหาชน) หรือ PRIN ระบุว่า บริษัทยื่นแบบแสดงรายการการเสนอขายหุ้นกู้ของบริษัท มูลค่าไม่เกิน 500 ล้านบาท อายุ 3 ปี ครบกำหนดไถ่ถอนปี พ.ศ. 2562 อัตราดอกเบี้ยคงที่ร้อยละ 5.15 ต่อปี จ่ายดอกเบี้ยทุก 3 เดือนตลอดอายุหุ้นกู้ โดยเสนอขายให้ผู้ลงทุนสถาบันและ/หรือ ผู้ลงทุนรายใหญ่ ระหว่างวันที่ 12-14 ก.ค.59 ผ่านบริษัทหลักทรัพย์ เอเชีย พลัส จำกัด หรือ บล.เอเชีย พลัส ซึ่งเป็นผู้จัดการการจัดจำหน่ายหุ้นกู้
โดยอันดับความน่าเชื่อถือของบริษัทที่ “BB+” แนวโน้มอันดับเครดิต “คงที่” โดยบริษัท ทริส เรทติ้ง จำกัด เมื่อวันที่ 17 มี.ค.59
บริษัทมีวัตถุประสงค์ในการนำเงินที่ได้จากการเสนอขายตราสารหนี้ครั้งนี้เพื่อนำไปชำระคืนหนี้เงินกู้และนำไปใช้เป็นเงินทุนหมุนเวียนเพื่อการดำเนินงานของบริษัท